"Hakkama sain, ema! Olen maailma parim!" Cody Jarrett, kes on politsei piiramisrõngas, seisab keemiatehases tsisterni otsas. Plahvatus viib ta otse filmiajalukku. Üks James Cagney parimaid osatäitmisi - Jarrett on üdini paheline kurjategija, keda kannustavad vaid  kontrollimatud impulsid ja haiglane kiindumus oma kalestunud emasse. Pärast mitme laibaga lõppenud rongiröövi tunnistab Jarrett end süüdi ühes väiksemas kuriteos ning satub vanglasse. Kuid sinna ei jää ta kauaks - koos salapolitseinikuks osutuva kongikaaslasega (Edmond O'Brien) põgeneb mees vanglast ning liitub oma vanade kambajõmmidega. Nad otsustavad röövida keemiatehase palgaraha. Külmaverelise kuritöö käigus leiab Jarrett traagilise otsa…    Raoul Walshi reþissööritöö sisaldab ridamisi  filmiajaloo tähelepanuväärsemaid stseene. RAHA KEERISES on stiilne ja haarav retrohõnguline põnevik ning samas ka põhjalik psühholoogiline portree.